open-index/open-wikipedia-markdown huggingface dataset:
Վիկտոր Լյապկալո

**Վիկտոր Ալեքսանդրովիչ Լյապկալո** (, ), խորհրդային գեղանկարիչ, Սանկտ Պետերբուրգի նկարիչների միության անդամ։

## Կենսագրություն
Ծնվել է 1956 թվականի սեպտեմբերի 18-ին Կոմիի Հանրապետությունում։ 1978 թվականին ավարտել է Սարատովի գեղարվեստի ուսումնարանը։ 1979-1987 թվականներին սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղարվեստի ֆակուլտետում՝ Վլադիմիր Գորբի, Վ. Ռեյխետի մոտ։ Ավարտել է ինստիտուտը Բորիս Ուգարովի արվեստանոցում՝ ստանալով գեղանկարչի և մանկավարժի որակավորում։ Դիպլոմային աշխատանքը եղել է «Սպիտակ գիշեր» նկարը։ 1990 թվականին դարձել է Սանկտ Պետերբուրգի նկարիչների միության անդամ։

Ցուցահանդեսների սկսել է մասնակցել 1987 թվականին։ Ստեղծել է դիմանկարներ, նյու նկարներ, բնանկարներ։ Նրա նկարներից են՝ «Օլյա» (1987), «Մելանխոլիա» (1989), «Վալյա» (1991), «Մարբուրգ» (1992), «Բաղնիքից հետո», «Պետրովիչ», «Գոշան և Երոֆեյը» (все 1993), «Տանյա» (1995), «Մի բաժակ ջուր» (1998), «Նատաշա» (1999), «Ինքնաեռի մոտ», «Ընտանեկան դիմանկար» (երկուսն էլ 2000), «Գարուն» (2002), «Սաշենկա», «Ընտրություն» (երկուսն էլ 2004), «Մարկիզը վերադարձավ», «Կյանքի աշուն» (обе 2005), «Ամառային տրամադրություն» (2007), «Կանացի կերպար», «Համերգն ավարտված է» (обе 2008), «Ամռան երազանքներ» (2011) և այլն։ Անհատական ցուցահանդեսներն անցկացվել են Սանկտ Պետերբուրգում (1996, 1997, 1998, 1999, 2002, 2004, 2006, 2009), Մյունխենում (1994), Գիսսենում (1995), Մարբուրգում (1992, 1993)։

Վիկտոր Ալեքսանդրովիչ Լյապկալոյի ստեղծագործությունները գտնվում են Ռուսաստանի, Գերմանիայի, Հոլանդիայի, Բելգիայի, ԱՄՆ-ի և այլ երկրների թանգարաններում ու մասնավոր հավաքածուներում։

## Ծանոթագրություններ

## Աղբյուրներ
* *Крылова О. Портрет обнажённой в интерьере и без* // Смена. 1997, 12 апреля.
* *Связь времен. 1932—1997. Художники — члены Санкт-Петербургского Союза художников России. Каталог выставки*. СПб., 1997. С.292.
* *Иванов С. Неизвестный соцреализм. Ленинградская школа.* СПБ., НП-Принт, 2007. С.405, 406. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* СПб., Первоцвет, 2007. С.146.
* *Осенняя выставка 2005 года.* СПб., ВЦ СПБСХ, 2008. С.23, 86.
* *Весенняя выставка 2008 года. Живопись. Скульптура*. СПб., ВЦ СПБСХ, 2008. С.28.
* *Виктор Ляпкало*. СПБ., 2009.
* *Петербургский сецессион. Автор вступ. статьи М. Важевич*. СПб., ВЦ СПБСХ. 2012.

## Արտաքին հղումներ
* ''Պաշտոնական կայք''
* *[http://leningradartist.com/bio/l_rus.htm#40 Վիկտոր Ալեքսանդրովիչ Լյապկալոն] [http://www.leningradartist.com/index_r.html «Неизвестный соцреализм. Поиски и открытия»] կայքում*
* ''Иванов С. В. Ленинградская школа живописи. Очерк истории.''
* ''Хронология Ленинградской школы живописи.''

Կատեգորիա:19-րդ դարի նկարիչներ
Կատեգորիա:20-րդ դարի նկարիչներ
Կատեգորիա:20-րդ դարի ռուս նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային նկարիչներ
Կատեգորիա:Ռուս բնանկարիչներ
Կատեգորիա:Ռուս դիմանկարիչներ
Կատեգորիա:Ռուս նկարիչներ
Կատեգորիա:Սանկտ Պետերբուրգի նկարիչների միության անդամներ
Խաղաթղթե տուն

[մինի|«Խաղաթղթե տնակ», [Ժան Բատիստ Շարդեն, 1730-ական թվականներ]]
մինի|Բրայան Բերգ
**Խաղաթղթե տնակ**, շինվածք, որը կառուցվում է խաղաթղթերը հատուկ ձևով միմյանց վրա շարքերով դասավորելով։ Նպատակն է ստեղծել հնարավորինս բարձր կառուցվածք, որը միևնույն ժամանակ չի փլուզվի։ Խաղաթղթե տնակի կառուցման ժամական չպետք է օգտագործվի սոսինձ կամ որևէ այլ օժանդակ բաղադրիչ կամ սարքավորում, խաղաթղթերի ձևը նույնպես չի կարող փոխվել։

Խաղաթղթե տնակների գաղափարի պատմությունը հստակ հայտնի չէ։ Նրանց մասին ամենավաղ հիշատակումը հանդիպում է ֆրանսիացի պալատական բժիշկ Ժան Էրուարի նշումներում, ով հայտնել է, որ փոքրիկ թագավոր Լյուդովիկոս XIII-ը 1605-1613 թվականներին սիրել է խաղաթղթերը տեղադրել միմյանց վրա, ընդ որում՝ «պահպանելով համամասնությունները»։ Խաղաթղթե տնակների կառուցումը 18-րդ դարում եվրոպական քաղքենիական ընտանիքներում բավականին տարածված է դարձել. դրանով հաճախ զբաղվել են երեխաները տարբեր տոների, կնունքների կամ հարսանիքների ժամանակ, քանի դեռ մեծահասակները զբաղված են եղել զրույցներ վարելով։

Խաղաթղթե տնակների կառուցման հետ կարող են կապված լինել մի շարք խաղեր և մրցույթներ, ինչպես անմիջական մրցակցությունը երկու մարդկանց միջև, որոնցից յուրաքանչյուրը ձգտում է կառուցել ավելի մեծ կառույց, խաղաթղթե տնակների համատեղ շինարարությունը «քայլերի» հերթականությամբ կամ երբ փորձում են որոշել, թե արդեն կառուցված տնակում որ խաղաթուղթը կարելի է դուրս բերել, որպեսզի այն չփլուզվի։ Խաղաթղթե տնակների կառուցման համար կան հատուկ հրահանգներ։

Արդեն 20-րդ դարի սկզբին սահմանվել և գրանցվել են խաղաթղթե տնակների կառուցման բարձրության ռեկորդներ։ Այսպես, 1907 թվականին «Սթրենդ» ամսագրում հոդված է հրապարակվել անգլիացի Ռոզի Ֆերների մասին, որը կարողացել է խաղաթղթերից պատրաստել 20 հարկ (այսինքն՝ շարք) ունեցող «աշտարակ»։ Խաղաթղթե տնակների կառուցման ժամանակակից ռեկորդակիրը Բրայան Բերգն է, որի նվաճումները գրանցվել են Գինեսի ռեկորդների գրքում՝ սկսած 1992 թվականից, և այդ ժամանակից ի վեր իր կողմից էլ բազմիցս բարելավվել է։

## Ծանոթագրություններ

Կատեգորիա:Թղթախաղ
Կատեգորիա:Ժամանց
Կատեգորիա:Հոբբի
Ֆրանսուա Պոմպոն

**Ֆրանսուա Պոմպոն** (, ), ֆրանսիացի քանդակագործ, անիմալիստ։

## Կենսագրություն
thumb|right|200px|Սպիտակ արջ։ Օրսե թանգարան
Ֆրանսուա Պոմպոնը ծնվել է կարմրափայտագործ վարպետի ընտանիքում։ 15 տարեկանում սկսել է զբաղվել  մարմարի փորագրությամբ։

1870-ական թվականներին ընդունվել է Դիժոնի Դեկորատիվ արվեստների ազգային դպրոց, որտեղ սովորել է անիմալիստիկա։

Փարիզ տեղափոխվելուց հետո աշխատել է որպես Օգյուստ Ռոդենի օգնական։

Ֆրանսուա Պոմպոնը հանրաճանաչ է դարձել 65 տարեկանում, երբ ստեղծել է յուրաոճ սպիտակ արջին պատկերող քանդակը, որն առանձնահատուկ ուշադրության է արժանացել 1922 թվականին՝ Ֆրանսաիայում բացված «Աշնանային սալոն» փառատոնում։

Սպիտակ արջի վիթխարի քանդակը ստեղծվել է Դիժոնում՝ Դարսի այգում։ Բնօրինակը, որը հայտնի է նաև որպես «Հանգիստ սպիտակ արջ», գտնվում է Փարիզի Օրսե թանգարանում։

## Արվեստ
Ֆրանսուա Պոմպոնի անիմալիստական գործերը հարում են սինթետիզմի և ար-դեկոյի ուղղություններին։ Որպես փորձառու ոճաբան՝ Պոմպոնը տիրապետում էր վիմագրային կառուցվածքները բացահայտելու ունակությանը և կարողանում էր աշխատել մեծածավալ երկրաչափական պատկերների հետ, ընդ որում՝ կարողանում էր խուսափել սեփական բառապաշարով օբյեկտները մանրամասնելուց և մեկնաբանելուց, ինչով նրա սինթետիզմը տարբերվում էր իր ժամանակի մյուս անիմալիստ-քանդակագործների առավել մանրակրկիտ նատուրալիզմից։ Պոմպոնի քանդակները XX դարի երկրորդ կեսի ֆրանսիական անիմալիստական մշակույթի առավել վառ և նրբաճաշակ մեկնաբանության օրինակ են։

Պոմպոնին մեծ հռչակ են բերել նրա երկու աշխատանքները․ «Բադ» (1911) ստեղծագործությունը և «Սպիտակ արջ» (1922) քանդակը, որի վրա Պոմպոնն աշխատել է մինչև իր կյանքի վերջը։ 1929 թվականին «արջը» տեղ է գտել Լյուքսեմբուրգի թանգարանում, այնուհետև՝ Օրսե թանգարանում։ Պոմպոնի ոճի ձևավորման գործում մեծ դեր է խաղացել նրա անդամակցությունը քանդակագործների «Bande à Schnegg» խմբին, որոնց ոճի հիմքում Օգյուստ Ռոդենի արվեստն էր։ «Bande à Schnegg»-ի անդամները մերժում էին ռոմանտիզմը։

Ֆրանսուա Պոմպոնի քանդակներ կրկնօրինակ հուշանվերները վաճառվում են Եվրոպայի խանութնորում։ Ֆրանսուա Պոմպոնը ողջ կյանքի ընթացքում հավատարիմ է մնացել իր ոճին.

## Պատկերասրահ

Պատկեր:Saulieu - Taureau de Pompon 2.jpg|«Ցուլ»
Պատկեր:Pompon 1773.jpg|«Վազող վարազ»
Պատկեր:Pompon - Hyène.jpg|«Բորենի»
Պատկեր:Pompon - Coq.jpg|«Աքաղաղ»
Պատկեր:Chateau de vascoeuil - nicolas -François Pompon.JPG|«Նիկոլի աղավնի», Chateau de Vascoeuil պալատ
Պատկեր:Brown bear by François Pompon-MG 2090-IMG 1137-black.jpg|«Բևեռային արջ»
Պատկեր:L0379 - Musée d'Orsay - Granduc par François Pompon.JPG|«Բու»
Պատկեր:Poule d'eau François Pompon.jpg|«Եղեգնահավ»
Պատկեր:Onthulling Hertje van Pompon, Bestanddeelnr 906-2570.jpg|«Ազնվացեղ եղջերու»
Պատկեր:Corbeau-François Pompon-MBA Dijon 2014.jpg|«Ագռավ»
Պատկեր:Salle Pompon-MBA Dijon 2014 02.jpg|Ֆրանսուա Պոմպոնի քանդակների սրահ Դիժոնի գեղարվեստի թանգարանում


## Ծանոթագրություններ

Կատեգորիա:Ար դեկո
Կատեգորիա:Քանդակագործներ այբբենական կարգով
Կատեգորիա:Ֆրանսիացի քանդակագործներ
Կատեգորիա:Ֆրանսիացիներ
Կատեգորիա:Ֆրանսիացի արվեստագետներ
New World Interactive

**New World Interactive**, ամերկյան ընկերություն, որը զբաղվում է համակարգչայի խաղերի մշակմամբ, հիմնադրվել է 2010 թվականին Ջերեմի Բլամի կողմից։ 2020 թվականի օգոստոսին ընկերությունը գնվել է Embracer Group հոլդինգի կողմից և մտել է Saber Interactive-ի կազմի մեջ, ինչպես դուստր ընկերություն։ New World Interactive-ը թողարկել է 3 խաղ՝ Insurgency (2014), Insurgency: Sandstorm (2018), Day of Infamy (2017)։

## Պատմություն
Իրական կանադական ծառայությունն ավարտելուվ  հետո, 2002 թվականին Էնդրյու Սպիրին որոշում է ստեղծել խաղ նվիրված աշխարհազորին, որի համար հիմք է ծառայել իր ծառայությունը։ 2005 թվականին Սպիրինաի թիմին է միանում նաև Ջերիմ Բլամը, ով հայտնի էր որպես Red Orchestra: Combined Arms-ի փոփոխված տարբերակի հեղինակ։ Insurgency: Modern Infantry Combat խաղի հաջողությունից հետո, հիմնադրվում է New World Interactive ստուդիան։

Ընկերության հիմնադրումից անմիջապե հետո, սկսվեց Insurgency անունը կրող խաղի մշակումը, որը թողարկվեց 2014 թվականի հունվարի 22-ին։

Insurgency խաղից հետո, ընկերությունը սկսեց Day of Infamy խաղի մշակումը, որի նույնպես պատմում էր Երկրորդ համաշխարհային պատերազմի մասին։ Որպես հիմք ընտրվել է  Insurgency խաղը, և Day of Infamy-ը մշակվել է ինչպես մոդիֆիկացիա։ 2016 թվականին նախագիծը ցուցադրվեց, որպես առանձին խաղ, և թողարկվեց 2017 թվականին։

Day of Infamy մշակման ժամանակ ընկերությունը, որոշեց նոր խաղում օգտագործել նախկինում ստացված փորձը, սակայն օգտագործել նոր շարժիչ՝ Unreal Engine 4։ Խաղը ներկայացվեց 2016 թվականին, և թողարկվեց 2018 թվականին։

2019 թվականին ընկերությունը հայտարարեց նոր ստուդիայի բացման մասին, որը տեղակայված էր Կալգարիում։ Նոր ստուդիան ստացավ New World North անվանումը։

2020 թվականի մարտին հայտնի դարձավ, որ նախկին տնօրեն Քեյթ Ուորները կզբաղեցնի գլխավոր տնօրենի պաշտոնը, իսկ ընկերության հիմնադիր Ջերիմի Բալմը կդառնա նրա ստրատեգիական խորհրդականը։

2020 թվականի օգոստոսին Embracer Group-ը գնեց New World Interactive-ը,, այն դարձնելով Saber Interactive-ի դուստր ընկերություն։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Կապանում Իրանի հյուպատոսություն

**Կապանում Իրանի հյուպատոսություն**, դիվանագիտական և քաղաքական վայր Հայաստանի Սյունիքի մարզի վարչական կենտրոն Կապան քաղաքում, որը գործում է Երևանում տեղակայված Իրանի դեսպանության ենթակայության ներքո։

Հյուպատոսությունը պաշտոնապես բացվել է 2022 թվականի հոկտեմբերի 21-ին Հայաստանի արտաքին գործերի նախարար Արարատ Միրզոյանի և Իրանի արտաքին գործերի նախարար Հոսեյն Ամիր Աբդուլհյանի մասնակցությամբ։

Որպես Իրանի առաջին գլխավոր հյուպատոս 2022 թվականի սեպտեմբերին՝ Մորթեզա Աբեդին Վարամինը Հայաստանում Իրանի դեսպան Աբբաս Բադախշան Զահուրիի ներկայությամբ Հայաստանի Հանրապետության արտաքին գործերի նախարար Արարատ Միրզոյանին է ներկայացրել իր նշանակման հրամանը։

## Ծանոթագրություններ

## Աղբյուրներ
* 
* ԿԱՊԱՆՈՒՄ ԲԱՑՎԵՑ ԻՐԱՆԻ ԳԼԽԱՎՈՐ ՀՅՈՒՊԱՏՈՍՈՒԹՅՈՒՆԸ
* افتتاح سرکنسولگری ایران در قاپان ارمنستان
* «احتمال گشایش کنسولگری ایران در شهر کاپان». رادیو عمومی ارمنستان
* «مرتضی عابدین سرکنسول ایران در قاپان ارمنستان شد». آلیک‌آنلاین 
* 
* «سرکنسولگری جمهوری اسلامی ایران در قاپان ارمنستان افتتاح شد». ایرنا
* «افتتاح سرکنسولگری ایران در قاپان ارمنستان». فارس

Կատեգորիա:Կապանի շենքեր և կառույցներ
Կատեգորիա:Հայ-իրանական հարաբերություններ
Bugbear Entertainment

**Bugbear Entertainment**, դուստր ընկերություն, որը զբաղվում է համակարգչային խաղերի մշակմամբ։

## Պատմություն
Ընկերությունը հիմնադրվել է 2000 թվականին Հելսինկիում (Ֆինլադիայում)։ 2007 թվականի տվայլներով ընկերությունը ուներ 40 աշխատակից։

Ընկերության կողմից մշակված բոլոր խաղերը նվիրված են մեքենաներին։ Հայտնի խաղերից է FlatOut  խաղաշարքը, որի առաջին տարբերակը թողարկվել է 2004 թվականին անհատական համակարգիչների և PlayStation 2 և Xbox խաղային համակարգերի համար։ Շարքի խաղերը ընդհանուր առմամբ ստացել են դրական արձագանքներ ԶԼՄ-ի, քննադատների և խաղացողների կողմից։ Օրինակ՝ FlatOut 2 խաղը IGN հարթակում համարվել է լավագույն ավտոմրցավշարային խաղը, իսկ Metacritic կայքում հավաքել է 76/100 ձայն։ Բացի FlatOut շարքից ընկերությունը մշակել է նաև այլ խաղային նախագծեր, ինչպես օրինակ՝ Rally Trophy խաղն է։

Bugbear Entertainment-ը նաև թողարկեց նոր խաղ Ridge Racer շարքից՝ Unbounded, որի թողարկումը կայացավ 2012 թվականին, մեկ տարի անց թողարկվեց առնցանց խաղ՝ Driftopia, սակայն այս խաղը չկարողացավ հասնել վերջնական արդյունքի։

2018 թվականի հուլիսի 14-ին թողարկվեց Wreckfest խաղը, որը նախկինում հայտնի էր Next Car Game անունով։

Իր բոլոր խաղերի մշակման համար Bugbear Entertainment-ը օգտագործում է սեփական խաղային շարժիչը՝ ROMU (հայտնի է նաև՝ Bugbear Game Engine)։

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Աննա Վարդապետյան

**Աննա Կարենի Վարդապետյան** (), հայ հասարակական գործիչ, իրավաբան, իրավաբանական գիտությունների թեկնածու, դոցենտ, արդարադատության երրորդ դասի պետական խորհրդական, 2022 թվականի սեպտեմբերի 15-ից Հայաստանի գլխավոր դատախազ։

## Կրթություն
2002-2006 թվականներին սովորել է Երևանի պետական համալսարանի իրավագիտության ֆակուլտետի բակալավրիատում, իսկ 2006-2008 թվականներին՝ նույն ֆակուլտետի մագիստրատուրայում։ 2008-2012 թվականներին սովորել է նույն ֆակուլտետի ասպիրանտուրայում և 2012 թվականի հոկտեմբերի 5-ին պաշտպանել է «Մարդուն օրգաններ և (կամ) հյուսվածքներ փոխպատվաստելու քրեաիրավական հիմնախնդիրները» վերտառությամբ թեկնածուական ատենախոսություն։

## Աշխատանքային գործունեություն
2007-2008 թվականներին եղել է Հայաստանի վճռաբեկ դատարանի իրավական փորձաքննությունների վարչության կրտսեր մասնագետ, 2008 թվականի հոկտեմբեր-դեկտեմբեր ամիսներին՝ նույն վարչության մասնագետ, իսկ արդեն նույն տարվա դեկտեմբերից մինչև 2009 թվականի մարտ ամիսը՝ Իրավական փորձաքննությունների վարչության ավագ մասնագետ։

2009-2013 թվականներին աշխատել է որպես Հայաստանի վճռաբեկ դատարանի քրեական պալատի նախագահի ավագ օգնական, 2013-2014 թվականներին՝ Հայաստանի վճռաբեկ դատարանի նախագահի խորհրդական, իսկ արդեն 2014-2018 թվականներին՝ Հայաստանի դատական դեպարտամենտի ղեկավարի առաջին տեղակալ, դատարանների նախագահների խորհրդի քարտուղար։ 2018-2019 թվականներին եղել է Հայաստանի արդարադատության նախարարի խորհրդական։

2019 թվականի ապրիլին նշանակվել է Հայաստանի արդարադատության նախարարի տեղակալ՝ պաշտոնավարելով մինչև 2019 թվականի նոյեմբեր ամիսը։

2020 թվականի մարտի 2-ից մինչև 2022 թվականի սեպտեմբերի 14-ը եղել է Հայաստանի վարչապետ Նիկոլ Փաշինյանի օգնական։

2022 թվականի հունիսի 29-ին Հայաստանի ազգային ժողովի կողմից ընտրվել է Հայաստանի գլխավոր դատախազի պաշտոնում։

## Այլ տվյալներ
Աննա Վարդապետյանը 2015 թվականից առ այսօր Լոնդոնի միջազգային հարաբերությունների թագավորական ինստիտուտի անդամ է։ Ավելի քան 20 գիտական հոդվածների, գիտագործնական ձեռնարկների, վերլուծությունների և գրքերի հեղինակ ու համահեղինակ է։ Տիրապետում է հայերենին, անգլերենին, ռուսերենին։

Աննա Վարդապետյանը հանդիսացել է Հայաստանի քրեական նոր օրենսգրքի նախագծի մշակման աշխատանքային խմբի անդամ։

2016-2021 թվականներին եղել է Երևանի պետական համալսարանի Իրավագիտություն – 001 մասնագիտական խորհրդի (ԺԲ․00.05) անդամ։ 2022 թվականի հունիսի 22-ին Հայաստանի վարչապետի որոշմամբ նշանակվել է «Երևանի պետական համալսարան» հիմնադրամի հոգաբարձուների խորհրդի անդամ։

Ամուսնացած է։

2023 թ.-ի հունիսի 30-ին Հայաստանի նախագահի հրամանագրով շնորհվել է արդարադատության երրորդ դասի պետական խորհրդականի դասային աստիճան։

## Ծանոթագրություններ

Կատեգորիա:Հայ իրավաբաններ
Կատեգորիա:Հայաստանի գլխավոր դատախազներ
Կատեգորիա:Հայ հասարակական գործիչներ
Կատեգորիա:Իրավաբանական գիտությունների թեկնածուներ
Վիտալի Բուլիգա

**Վիտալի Նիկոլաևիչ Բուլիգա** (, ), բելառուս ֆուտբոլիստ, հարձակվող։ Հանդես է եկել Բելառուսի հավաքականում։

## Կարիերա
### Ակումբային
Ֆուտբոլով զբաղվել սկսել է 1987 թվականին Մոգիլյովի մանկապատանեկան մարզադպրոցում՝ մարզիչ Վալերի Չապլիգինի մոտ։ 1997 թվականից հանդես է եկել տեղական «Դնեպրում»։ 2002 թվականից հանդես է եկել «Կռիլյա Սովետով» ակումբում։ «Ուրալանի» և «Ամկարի» կազմում խաղացել է վարձավճարով։ 2006 թվականին պայմանագիր է կնքել «Տոմի» հետ։ 2008 թվականի հունվարի 27-ին տեղափոխվել է «Լուչ Էներգիա»։ 2009 թվականի մարտին հեռացել է առաջին դիվիզիոն անցած «Լուչ-Էներգիայից» և տեղափոխվել ԲԱՏԷ։ 2010 թվականի մարտին պայմանագիր է կնքել Բելգորոդի «Սալյուտի»  հետ։ 2010 թվականի սեպտեմբերից հանդես է եկել «Շիննիկում»։ 2011/12 մրցաշրջանում հանդես է եկել «Ժեմչուժինա-Սոչի» և «Գազովիկ» թիմերում։ 2012 թվականին պաշտպանել է «Բելշինայի» գույները։ 2013 թվականին վերադարձել է «Դնեպր»։ 2015 թվականի հուլիս-դեկտեմբեր ամիսներին հանդես է եկել Մինսկի «Դինամոյում», որի կազմում բոլոր մրցաշարերում խաղացել է 11 հանդիպում և խփել 2 գոլ։

В 2017 году объявил о завершении карьеры[9].

2016 թվականի հունվարին միացել է «Բելշինային»։ Եղել է ակումբի ավագը։ 2016-թվականի հուլիսին լքել է թիմը։

2017 թվականին հայտարարել է կարիերան ավարտելու մասին։

### Ֆուտբոլային ֆունկցիոների կարիերա
Աշնանը Բելառուսի հավաքականի մեկ այլ ֆուտբոլիստ Դենիս Կովբոյի հետ Մինսկում մանկական դպրոց է բացել։ 2018 թվականի հունվարին դարձել է Մինսկի «Դինամոյի» թիմի ղեկավար։ Ապրիլին նշանակվել է դինամոյականների մարզական տնօրեն։ 2019թվականին հունիսին հեռացել է ակումբից։

### Հավաքականում
Բելառուսի հավաքականի կազմում 2003-2008 թվականներին անցկացրել է 37 խաղ, խփել է 8 գոլ։

2008 թվականին փոխել է իր քաղաքացիությունը բելառուսականից ռուսականի, բայց նախկինի պես իրավունք է ունեցել հանդես գալ Բելառուսի հավաքականում։

## Ձեռքբերումներ
* Բելառուսի չեմպիոն (2) – 1998, 2009 
* Բելառուսի առաջնության արծաթե մեդալակիր – 2015

## Անձնական կյանք
Ամուսնացած է։ Ունի որդի և երկու դուստր։

## Ծանոթագրություններ

## Արտաքին հղումներ
* Ֆուտբոլիստի էջը ԲԱՏԷ ակումբի կայքում
* Ֆուտբոլիստի էջը «Կռիլյա Սովետով» ակումբի պաշտոնական կայքում 
* 
* 

Կատեգորիա:Բելառուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Սուրբ Գևորգի նեղուց

**Սուրբ Գևորգի նեղուց** (, , ), Ատլանտյան օվկիանոսի Իռլանդական և Կելտական ծովերը միմյանց կապող նեղուց։ Երկարությունը 154 կիլոմետր է, լայնությունը՝ 75 կմ, առավելագույն խորությունը՝ 82 մետր։

Պատմականորեն *Սուրբ Գևորգի նեղուց* անվանումը փոփոխակի գործածվել է "Իռլանդական ծով" կամ "Իռլանդական նեղուց" անվանումների հետ մեկտեղ՝ նշելու համար Իռլանդիայից արևմուտք և Ուելսից արևելք ընկած ջրային տարածքները։

## Անվանումը
Նեղուցի անվանումն առնչվում է XIV դարում գրի առնված մի ավանդազրույցի, ըստ որի՝ սուրբ Գևորրգը Բյուզանդիայից ճամփորդել է Հռոմեական Բրիտանիա և այդ ժամանակ հատել է նեղուցը, որը հետագայում կոչվել է նրա անունով։

Սուրբ Գևորգի անունով նեղուցն առաջին անգամ հիշատակվել է 1578 թվականին անգլիացի ծովագնաց Մարտին Ֆրոբիշերի երկրորդ ճանապարհորդության հաշվետվությունում։

## Բնությունը
Նեղուցի ջրերի մաքրությունն ու կերի առատությունն այստեղ են գրավում օվկիանոսային խոշոր կենդանիների՝ դելֆինների, հսկա շնաձկների, ծովային խոզերի:Հանդիպում են նաև ծովային կրիաներ, ծովակատուներ, օմարներ։

## Ծանոթագրություններ

Կատեգորիա:Ատլանտյան օվկիանոսի նեղուցներ
Կատեգորիա:Իռլանդական ծով
Կատեգորիա:Իռլանդիայի աշխարհագրություն
Կատեգորիա:Նեղուցներ այբբենական կարգով
Free Radical Design

**Free Radical Design**, (հայտնի նաև ինչպես՝ **Crytek UK**), բրիտանական ընկերություն, որը զբաղվում է համակարգչային խաղերի մշակմամբ, հիմնադրվել է Նոթինգհեմում (Մեծ Բրիտանիա)։ Հայտնի է TimeSplitters և Second Sight խաղերի շարքերով։

## Պատմություն
Free Radical Design-ի աշխատակիցների մեծ մասը նախկինում աշխատել են Rare բրիտանական ընկերությունում։ Թիմը, որի կազմում էին՝ Դեյվիդ Դոուկան, Սթիվ Էլլիսը, Կառլ Հիլթոնը զբացվել են GoldenEye 007 և Perfect Dark խաղերի մշակմամբ, որը նախատեսված էր Nintendo 64 խաղային համակարգի համար։ 1998-ից 1999 թվականներին այս թիմը լքում է Rare-ը և 1999 թվականի ապրիլին հիմնադրում է Free Radical Design ընկերությունը։ Ընկերության կողմից թողարկված առաջին խաղը դարձավ TimeSplitters, որը թողարկվել է 2000 թվականին PlayStation 2-ի համար։ Խաղը հայտնի դարձավ իր արագ խաղային պրոցեսով և բազմաօգտատեր ռեժիմով։

2006-ից 2008 թվականներին ընկերությունը զբաղվում էր Star Wars: Battlefront III խաղի մշակամաբ, սակայն նախագիծը չեղարկվեց, այն ժամանակ երբ այն գտնվում էր ավարտական փուլում։ Haze անօրինական և անհաջող խաղի թողարկումից հետո ընկերությունը հայտնվեց վատ վիճակում։ 2008 թվականին Free Radical Design-ը հայտարարեց սնանկացման մասին, ինչպես նաև 185 աշխատակից մնաց 40 աշխատակից։

2009 թվականին ստուդիան գնվեց գերմանական Crytek ընկերության կողմից, անվանափոխվելով Crytek UK-ի։ 2010 թվականին Crytek UK ընկերությունը Սանդիակրաից տեղափոխվեց Նոթինգհեմ։

2014 թվականին Crytek ընկերությունը գտնվում էր ծանր ֆինանսական դրության մեջ, որի հետևանքով Crytek UK չի կարողանում վճարել իր աշխատակիցների աշխատավարձերը։

2014 թվականին հուլիսի 30-ին Crytek-ը հայտարարեց վերակազմավորման մասին, վաճառելով նախկինում գնված Homefront մտավոր սեփականաությունը Koch Media ընկերությանը և փակելով Crytek UK-ը։ Նախկին աշխատակիցները տեղափոխվեցին նոր՝ Dambuster Studios ստուդիա, որտեղ ավելի ուշ թողարկեցին Homefront: The Revolution խաղը։

## Խաղերի ցանկ

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Էրիկ Սահակյան

**Էրիկ Սահակյան** (հունվար 17, 2001, Արմավիրի մարզ - սեպտեմբեր 27, 2020, Շահումյանի շրջան), Արցախի պաշտպանության բանակի զինծառայող, Արցախյան քառասունչորսօրյա պատերազմի մասնակից, Արցախի «Մարտական ծառայության» մեդալակիր։

## Կենսագրություն
### Կյանք և ուսում

Ծնվել է 2001 թվականի հունվարի 17-ին Արմավիրի մարզի  Փարաքար գյուղում՝ ՀՀ զինված ուժերի մայոր Սմբատ Սահակյանի և ուսուցչուհի Անուշ Հակոբյանի ընտանիքում։ Ունի ավագ եղբայր՝ Արման Սահակյանը։

2006 թվականից սովորել է Փարաքարի հիմնական դպրոցում, տեղափոխվել է Երևանի 191 հիմնական դպրոց, որն ավարտել է 2015 թվականին։

Կրթությունը շարունակել է Փարաքարի միջնակարգ դպրոցում, ավարտել է 2018 թվականին։

Ավարտելուց հետո ընդունվել է Երևանի Ճգնաժամային կառավարման պետական ակադեմիա։ Առաջին կուրսն ավարտելուց հետո մեկնել է ծառայության։

### Զինվորական ծառայություն
Էրիկ Սահակյանը պարտադիր ժամկետային զինծառայության է անցել 2019 թվականի ամառային զորակոչով հուլիսի 28-ին Էջմիածնի զինկոմիսարիատից։ Ծառայում էր Արցախում։

### Արցախյան պատերազմ
2020 թվականի սեպտեմբերի 27-ի վաղ առավոտյան, Ադրբեջանի Հանրապետությունը լայնամասշտաբ հարձակում է գործել արցախա-ադրբեջանական հակամարտ զորքերի շփման գծի ամբողջ երկայնքով, որի արդյունքում ռմբակոծվել է զորամասը։ Ըստ ծառայակիցների՝ Էրիկը տագնապը լսելուն պես շարել է վաշտը, ցուցումներ տվել։ Ռմբակոծված ճաշարանից դուրս է բերել ճաշարանի 4 աշխատակցուհու, իրեն փրկվել չի հաջողվել։

### Պարգևներ
Հայաստանի Հանրապետության արտակարգ իրավիճակների նախարարի հրամանով 2021 թվականի հունվարի 12-ին Էրիկ Սմբատի Սահակյանը կատարած բացառիկ հերոսության և անձնազոհության համար հետմահու պարգևատրվել է «Կանխարգելում, օգնություն, փրկություն» շքանշանով։

2021 թվականի փետրվարի 22-ին, հայրենիքի սահմանները պաշտպանելիս ցուցաբերած խիզախության և անմնացորդ նվիրումի համար, ՀՀ նախագահի 2020 թվականի հոկտեմբերի 1-ի հրամանագրով, Էրիկը պարգևատրվել է «Մարտական ծառայություն» մեդալով։

2021 թվականի հոկտեմբերի 10-ին, Մարտունի քաղաքում, Ծովինար համայնքի ղեկավարի կողմից, պարգևատրվել է՝ «Ծովինարցի ազատամարտիկ» շքանշանով։

### Հուղարկավորություն
2020 թվականի սեպտեմբերի 29-ին տեղի է ունեցել Էրիկ Սահակյանի հուղարկավորությունը, զինվորական կարգով հերոսին հողին են հանձնել Եռաբլուր զինվորական պանթեոնում։

## Ծանոթագրություններ

Կատեգորիա:44-օրյա պատերազմի մասնակիցներ հայկական կողմից
Կելտական ծով

**Կելտական ծով** (, , , , , ), Ատլանտյան օվկիանոսի ավազանի ծով, որի գոյության փաստը Միջազգային ջրագրական (հիդրոգրաֆիկ) կազմակերպությունը ճանաչել և ընդունել է 1971 թվականին։ Պաշտոնապես հրատարակված խորհրդային և ռուսական քարտեզներոմ այդ ծովը ցույց չի տրված։

Մասնակիորեն ողողում է Իռլանդիայի, Մեծ Բրիտանիայի և Ֆրանսիայի ափերը։ Ծովային սահմաններն են Սուրբ Գևորգի նեղուցը, որը նրան կապում է Իռլանդական ծովի հետ, Բրիստոլի ծոցը, Լա Մանշը։ Հարավային ու արևմտյան սահմանները գծվում են մայրցամաքային ծանծաղուտով ( continental shelf):

Անվանումն առնչվում է այդ ծովի ափամերձ տարածքները ժամանակին բնակեցրած կելտական ցեղերի հետ։ 1921 թվականին հենց այդ անվանումն է առաջարկել անգլիացի հետազոտող, ծովային ուսումնասիրությունների անվանի մասնագետ Էռնեստ Ուիլյամ Լայոնս Հոլտը։

Կելտական ծովում  է գտնվում Սիլլի կղզեխումբը։

Որոշ մասնագետներ Կելտական ծովի մի մասն են համարում Իրուազյան ծովը։

## Պատկերասրահ

Celtic Sea and Bay of Biscay bathymetric map-en.svg|Կելտական ծովի տեղակայումը քարտեզի վրա
Mappa an Mor Keltek.png|Կելտական ծովի շրջանը (նշված է երկնագույնով)
Breizh-176.JPG|Ուեսան կղզու փարոսը
 


## Ծանոթագրություններ

## Արտաքին հղումներ
*Coccoliths in the Celtic Sea   : a bloom of phytoplankton in the Celtic Sea, visible from outer space in an MISR image, 4 June 2001

Կատեգորիա:Ատլանտյան օվկիանոսի ծովեր
Կատեգորիա:Ծովեր այբբենական կարգով
Խայտառակ արարք

**Խայտառակ արարք. Հայոց ցեղասպանությունը և թուրքերի պատասխանատվության հարցը** (), Թաներ Աքչամի 1999 թվականին լույս տեսած գիրքը, որը պատմում է Հայոց ցեղասպանության ժխտման մասին։ Ի սկզբանե գիրքը տպագրվել է թուրքերեն։ 2006 թվականին Փոլ Բեսեմերն այն թուրքերենից թարգմանել է անգլերեն, իսկ Զորյան ինստիտուտի անդամներ Ջուլի Գիլմորը և Ջորջ Շիրինյանը վերամշակել և խմբագրել են հում թարգմանությունը։

2021 թվականին Newmag հրատարակչությունը գիրքը թարգմանել է հայերեն։ Անգլերենից հայերեն թարգմանության հեղինակը Լիլիթ Թութխալյանն է։

## Բովանդակություն
Իր գրքում Աքչամը պնդում է, որ Միություն և առաջադիմություն կոմիտեն Հայոց ցեղասպանությունն իրագործել է Առաջին համաշխարհային պատերազմի ժամանակ լրացուցիչ տարածքային կորուստներ ունենալու վախից դրդված։ Գերի Ջ. Բասը The New York Times-ում գրել էր, որ գիրքը «խիտ, չափված և ծանոթագրություններով առատ գիրք է, որը լուրջ մարտահրավեր է հանդիսանում թուրք ժամանակակից պոլեմիստներին»։ Kirkus Reviews-ը նշում է, որ հեղինակը «անողոք է իր պնդումներում, որ թուրք պաշտոնյաները, որոնք հրաժարվել են ենթարկվել մարդասպան հրամաններին, իրենք են սպանվել»։

Աքչամն առաջին գիտնականն է, որը հավաքել է թուրքական ռազմական և դատական փաստաթղթերում, ականատեսների նամակներում և վկայություններում ցրված կարևորագույն ապացույցները։ Նա հետևել է Ցեղասպանությանը նախորդած իրադարձություններին և ցույց տվել, թե ինչպես են Ցեղասպանությունը համակարգված կերպով կազմակերպել Օսմանյան կառավարությունը, իշխող քաղաքական ուժը և բանակը։ Աքչամը նաև հետաքննում է կարևորագույն հարցը, թե Թուրքիան ինչպես խուսափեց պատասխանատվությունից՝ օգտագործելով տարածաշրջանում գերտերությունների շահերի բախումը, մեղավորներին պատժելու համար միջազգային հանրության ոչ համարժեք փորձերը և թուրք ազգայնականների առաջնահերթությունները։

## Ընդունում
2007 թվականին «ընդհանուր վավերագրական» անվանակարգում գիրքն արժանացել է Մինեսոտայի գրական մրցանակի։

Kirkus Reviews-ը եզրակացնում է, որ գիրքը «խիստ կարևորություն ունի պատմության համար և անկասկած կփլուզի իշամեղուների բները»։

Գրքի վերնագիրը հղում է Մուսթաֆա Քեմալ Աթաթուրքի այն հայտարարությանը, որտեղ հայերի տեղահանումը թուրքական հանրապետության հիմնադիրն անվանում է «խայտառակ, ամոթալի արարք»։ Պատմաբան Ֆաթմա Ուլգենը գրում է, որ գիրքը «տարօրինակորեն լռում է թուրքական պաշտոնական պատմության շրջանակներում թուրքական ժխտողականության միավորման մեջ Քեմալի ունեցած դերի մասին» և որ Աքչամի այն տեսակետը, որ Հայոց ցեղասպանության վերաբերյալ Աթաթուրքի հայացքները կարող էին ծառայել ճանաչման նպաստմանը, «հիմնված են Քեմալի երկերի խիստ ընտրողական և պատմական համատեքստ չունեցող ընթերցանության վրա»։

## Հրատարակություններ
* Akçam, Taner. *İnsan Hakları ve Ermeni Sorunu, İttihat ve Terakki'den Kurtuluş Savaşı'na* ("Human Rights and the Armenian Question, from the [Committee of] Union and Progress to Liberation War"), Ankara: İmge Kitabevi, 1999.

## Ծանոթագրություններ

## Լրացուցիչ գրականություն
*  - Published 1 March 2008
*  - Article at Pressreader

Կատեգորիա:1999 ոչ գեղարվեստական գրքեր
Կատեգորիա:Newmag հրատարակչության գրքեր
Կատեգորիա:Գրական գործեր Հայոց ցեղասպանության մասին
Կատեգորիա:Հայոց ցեղասպանության մասին գրքեր
Կատեգորիա:Հայոց ցեղասպանությանն առնչվող փաստաթղթեր
Նիկոլաս Սկիապակասե

**Նիկոլաս Հավեր Սկիապակասե Օլիվա** (, ), ուրուգվայցի ֆուտբոլիստ, «Սասուոլո» ակումբի հարձակվող։

## Ակումբային կարիերա
Սկիապեկասեն իր հայրենի քաղաքի «Ռիվեր Փլեյթ» ակումբի սան է։ 2015 թվականի ապրիլի 19-ին «Հուվենտուդ Լաս Պեդրաս» ակումբի դեմ մրցախաղում նա նորամուտն է նշել Ուրուգվայի ֆուտբոլի առաջնությունում՝ 16 տարեկան հասակում դառնալով ակումբի ամենաերիտասարդ դեբյուտանտը։ Մայիսի 23-ին «Էլ Տանկե Սիսլեյ» ակումբի դեմ խաղում Նիկոլասը խփել է իր առաջին գոլը «Ռիվեր Փլեյթ» ակումբի կազմում։ 2016 թվականին Սկիապակասեն տեղափոխվել է իսպանական «Ատլետիկո Մադրիդ», որտեղ խաղային պրակտիկա ձեռք բերելու նպատակով սկզբում խաղացել է փոխարինողների թիմում, իսկ 2018 թվականին՝ վարձակալության իրավունքով «Ռայո Մախադահոնդա» ակումբում։

2019 թվականի սկզբում Սկիապակասեն վարձակալության է տրվել իտալական «Պարմա» ակումբին։ Փետրվար 24-ին «Նապոլի» ակումբի դեմ մրցախաղում նա նորամուտն է նշել Սերիա A-ում։

## Միջազգային կարիերա
2015 թվականի սկզբին Սկիապակասեն Ուրուգվայի պատանեկան հավաքականի կազմում մասնակցել է Պարգավայում կայացած Հարավային Ամերիկայի առաջնությանը։ Մրցախաղում խաղացել է Բոլիվիայի, Չիլիի, Կոլումբիայի, Բրազիլիայի, Պարագվայի և երկու անգամ՝ Արգենտինայի և Էկվադորի թիմերի դեմ մրցախաղում։ Չիլիցիների դեմ մրցախաղում Նիկոլասը խփել է գոլ։

2017 թվականին Սկիապակասեն Ուրուգվայի երիտասարդական հավաքականի կազմում հաղթել է Էկվադորում կայացած Հարավային Ամերիկայի երիտասարդական առաջնությանը։ Մրցախաղում խաղացել է Պերուի, Կոլումբիայի, Բրազիլիայի, Էկվադորի և երկու անգամ՝ Վենեսուելայի և Արգենտինայի թիմերի դեմ մրցախաղում։ Արգենտինացիների, պերուացիների և կոլումբիացիների դեմ խաղում Նիկոլասը խփել է 3 գոլ։

Նույն թվականին Սկիապակասեն մասնակցել է Հարավային Կորեայում կայացած աշխարհի երիտասարդական առաջնությանը։ Մրցախաղում խաղացել է Իտալիայի, Ճապոնիայի, Հարավաֆրիկյան Հանրապետության, Սաուդյան Արաբիայի, Պորտուգալիայի և Վենսուելայի թիմերի դեմ մրցախաղում։ Ճապոնիացիների դեմ խաղում Նիկոլասը խփել է գոլ։

2019 թվականին Սկիապակասեն Ուրուգվայի երիտասարդական հավաքականի կազմում մասնակցել է Չիլիում կայացած Հարավային Ամերիկայի երիտասարդական առաջնությանը։ Մրցախաղում խաղացել է Պերուի, Պարագվայի, Վենեսուելայի, Բրազիլիայի, Կոլումբիայի և երկու անգամ՝ Էկվադորի և Արգենտինայի թիմերի դեմ մրցախաղում։ Բրազիլիացիների, Էկվադորցիների, արգենտինացիների և պարագվայցիների դեմ խաղում Նիկոլասը խփել է գոլ։

## Ձեռքբերումներ
**Միջազգային**

 **Ուրուգվայ (մինչև 20)**
* Հարավային Ամերիկայի ֆուտբոլի երիտասարդական թիմերի առաջնություն՝ 2017
* Հարավային Ամերիկայի երիտասարդական թիմերի առաջնություն՝ 2019

## Ծանոթագրություններ

## Արտաքին հղումներ
* Статистика на Fichajes.com
* Профиль на сайте

Կատեգորիա:Իտալիայի լեգեոներ ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Ֆամալիկանի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Վադի

**Վադի** (), գետերի չոր հուների և էրոզիայի հետևանքով գետահովիտներում ժամանակավոր կամ ընդհատվող ջրային հոսքերի արաբերեն անվանումը, որոնք առաջանում են հորդառատ տեղումներից հետո՝ հատկապես Արաբական թերակղզում և Հյուսիսային Աֆրիկայի անապատներում։

## Նկարագրություն
Վադիի երկարությունը հասնում է հարյուրավոր կիլոմետրերի և սովորաբար ավարտվում է անջրթող իջվածքներով, որոնց հունը ծածկված է լինում ողողատով։ Նրանք հաճախ ունենում են զառիթափ լանջեր։

Հավանական է, որ դրանք մնացուկային գետահովիտներ են, որոնք պահպանվել են խոնավ կլիմայի պայմաններում։

Արաբական թերակղզում, Սիրիայում և Հյուսիսային Աֆրիկայում **վադի** եզրույթը հաճախ կիրառվում է աշխարհագրական անվանումներում, մասնավորապես՝ Իբերական թերակղզում՝  Գվադալախարա քաղաքի կամ Գվադալկիվիր գետի անվանումներում։

## Պատկերասրահ

## Ծանոթագրություններ

## Գրականություն
* 
* 

Կատեգորիա:Աշխարհագրություն
Կատեգորիա:Արաբական բառեր և արտահայտություններ
Կատեգորիա:Կիրճեր
Կատեգորիա:Հիդրոերկրաբանություն
Կատեգորիա:Հովիտներ
Կատեգորիա:Ռելիեֆի տեսակներ
Քեմփթեն

**Քեմփթեն** (, ), քաղաք Գերմանիայում՝ Բավարիա դաշնային երկրամասի հարավարևմտյան շրջանում՝ Շվաբիայում։ Զբաղեցնում է 63,29 կմ² տարածք։ Շվաբիայի Ալգոյ շրջանի խոշորագույն բնակավայրն է։ Բնակչության թվաքանակը 2010 թվականի դեկտեմբերի 31-ի տվյալներով եղել է շուրջ 62.060, 2022 թվականի օգոստոսի տվյալներով՝ շուրջ 70 հազար։ Բնակավայրի պաշտոնական կոդը՝ *09 7 63 000*:

Քեմփթենը համարվում է Գերմանիայի տարածքում հին հռոմեացիների հիմնադրած ամենահին բնակավայրը և այդ երկրի հնագույն քաղաքային բնակավայրերից մեկը։ Ենթադրվում է, որ տարածքն սկզբնապես բնակեցրած են եղել կելտերը։

Քեմփթենը Ալգոյի  շրջանի տնտեսական ու մշակութային կենտրոնն է։ Այստեղ թողարկվող արտադրատեսակներից են մեքենաները, դեղամիջոցները, մի շարք սննդատեսակներ։

## Բնակչություն

: * Summe aus 3.192 (Reichs- bzw. Altstadt) und rund 3.000 (Stifts- bzw. Neustadt) Einwohnern

## Ուշագրավ փաստ
* Երկար ժամանակ սխալմամբ համարվում էր, որ Գերմանիայում այսպես կոչված՝ «կախարդների որսի» վերջին զոհը մահապատժի է ենթարկվել (գլխատվել) Քեմփթենում 1775 թվականին, և դա եղել է կախարդուհու համբավ ունեցող սպասուհի Աննա Մարիա Շվեգելինը։ Սակայն վերջերս փաստերով ապացուցվել է, որ վերջինս, թեև իսկապես կալանված է եղել Քեմփթենի բանտում, բայց վախճանվել է այնտեղ իր բնական մահով, 1781 թվականի փետրվարի 7-ին։

## Քույր քաղաքներ
Քեմփթենը բարեկամական սերտ կապեր է հաստատել հետևյալ քաղաքների հետ.

*, Բադ Դյուրքհայմ (2001)
*, Քիբրոն (1971)
*, Սլայգո (1990)
*, Շոպրոն (1987)
*, Տրենտո (1987)

## Կլիմա

## Պատկերասրահ

Sicht_auf_Kempten_Altstadt_Neustadt.jpg| 
Klimadiagramm-Kempten-Deutschland-metrisch-deutsch.png| 
De Merian Sueviae 144.jpg| 
Basilika St. Lorenz Kempten (Foto Hilarmont).jpg|
St lorenz innen.jpg| 
Ausblick vom Mariaberg.jpg
Kempten Hypocaustum 2.jpg
Residenz und St. Lorenz Kempten.jpg
Rathaus in Kempten Juni2012.jpg
Floratempel Kempten (Foto Hilarmont).jpg
Skyline Nacht Kempten.JPG
St. Mang Kempten (Foto Hilarmont) 1.jpg
Zumsteinhaus Juni2012.jpg
Mechanische Baumwollspinnerei und -weberei Kempten.jpg
Weberei und Spinnerei Kempten (1).JPG
Hochschule Kempten - 2012 (6).jpg
Fischerstraße Kempten 06062015 (Foto Hilarmont).JPG
Forum Allgäu Kempten 07062015 (Foto Hilarmont).jpg


## Ծանոթագրություններ

## Արտաքին հղումներ
* Քաղաքի պաշտոնական կայքէջը
* Տեղեկատվություն զբոսաշրջիկների համար

Կատեգորիա:Գերմանիայի քաղաքներ
Կատեգորիա:Գերմանիայի բնակավայրեր
Ալեքսանդր Քալվերթ

**Ալեքսանդր Քալվերթ** (, ), կանադացի դերասան, որն առավել հայտնի է CW հեռուստաալիքով հեռարձակվող «Գերբնական» հեռուստասերիալում կատարած Ջեք Քլայնի դերով։

## Վաղ կյանք
Ծնվել է Վանկուվերում, մինչև 15 տարեկանը սովորել է երաժշտական թատրոնում և հիփ հոփ պարեր, հետո արդեն հետաքրքրվել է դերասանական արվեստով։

## Կարիերա
Հայտնվել է մի շարք ֆիլմերում և հեռուստասերիալներում՝ ներառյալ Nickelodeon-ի *[[Հրեշների որսորդներ]]*, *[[Իմ նման գեր]]* և *[[Մեռյալ գոտի]]* հեռուստասերիալները, նաև կատարել է երիտասարդ Ջասթինի դերը *[[Պարիր մինչև ընկնելը]]* ֆիլմում։ 2015 թվականի հուլիսի 17-ին հայտարարվել է, որ կատարելու է Լոնի Մեշինի դերը The CW հեռուստաալիքի «Նետ» հեռուստասերիալի 4-րդ եթերաշրջանում։

2017 թվականին կատարել է Լյուցիֆերի որդի Ջեքի դերը «Գերբնական» հեռուստասերիալում։ Առաջնաելույթը կատարել է 12-րդ եթերաշրջանի ավարտական սերիայում և դրանից հետո կատարել է պարբերաբար հայտնվող դերակատարում 13, 14 և 15 եթերաշրջաններում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:Կանադացի հեռուստատեսային դերասաններ
Կատեգորիա:Կանադացի կինոդերասաններ
Կատեգորիա:21-րդ դարի դերասաններ
Կատեգորիա:Կանադացի դերասաններ
Անդրե Բեդողլույան

**Անդրե Բեդողլույան** (արևմտ․հայ․՝ Անդրե Բեդօղլույան, անգլ․՝ André Bedoglouyan, ), հայ եկեղեցական գործիչ, լիբանանահայ վարդապետ, Հայ Կաթողիկե եկեղեցու օժանդակ հիերարք։

Բեդողլույանը ծնվել է Լիբանանի Զահլե քաղաքում, որտեղ քահանա է ձեռնադրվել 1945 թվականի դեկտեմբերի 25-ին, Զմմառի Սուրբ Տիրամոր վանքի միաբանության կողմից։ 1971 թվականի հուլիսի 24-ին նշանակվել է Մեծի Տանն Կիլիկիո կաթողիկոսություն օժանդակ եպիսկոպոս, ինչպես նաև Կոմանա Արմենիայի տիտղոսավոր եպիսկոպոս։ Վերջնական եպիսկոպոս է ձեռնադրվել 1971 թվականի սեպտեմբերի 19-ին։ Բեդողլույանը, որպես օժանդակ եպիսկոպոս, թոշակի է անցել 1994 թվականի նոյեմբերի 5-ին։ Բեդողլույանը մահացել է 2010 թվականի ապրիլի 13-ին։

## Տես նաև
* Մեծի Տանն Կիլիկիո կաթողիկոսություն
* Գրիգոր Գերգերյան

## Ծանոթագրություններ

## Արտաքին հղումներ
* Կաթոլիկ-Հիերարխիա

Կատեգորիա:Հայ կաթողիկե եպիսկոպոսներ
Կատեգորիա:Լիբանանահայ կրոնական գործիչներ
Catholic-Hierarchy.org

**Catholic-Hierarchy.org**-ը Հռոմի կաթոլիկ եկեղեցու և արևելյան կաթոլիկ եկեղեցիների եպիսկոպոսների և թեմերի առցանց տվյալների բազա։ Կայքը պաշտոնապես հաստատված չէ կաթոլիկ եկեղեցու կողմից։ Այն գործում է, որպես մասնավոր նախագիծ, Դեյվիդ Մ. Չեյնիի կողմից Կանզաս Սիթիում։

## Ծագումը և բովանդակությունը
1990-ական թվականներին Դեյվիդ Մ. Չեյնին ստեղծեց մի պարզ առցանց կայք, որը փաստագրեց իր հայրենի Տեխաս նահանգի հռոմեական կաթոլիկ եպիսկոպոսներին, որոնցից շատերը չունեին ինտերնետային էջեր։  2002 թվականին, Միջին Արևմուտք տեղափոխվելուց հետո, նա պաշտոնապես ստեղծեց ներկայիս catholic-hierarchy.org կայքը և ընդլայնեց այն՝ ընդգրկելով ամբողջ Միացյալ Նահանգները և, ի վերջո, ողջ աշխարհը։

Տվյալների բազան պարունակում է աշխարհագրական, կազմակերպչական և հասցեական տեղեկատվություն աշխարհի յուրաքանչյուր կաթոլիկ թեմի վերաբերյալ, ներառյալ արևելյան կաթոլիկ եկեղեցիները Սուրբ Աթոռի հետ լիարժեք հաղորդակցության հաստատող թեմերը, ինչպիսիք են Մարոնիական կաթոլիկ եկեղեցի և Սիրո-Մալաբար եկեղեցին։

Կայքը տալիս է նաև կենսագրական տեղեկություններ յուրաքանչյուր թեմի ներկայիս և նախորդ եպիսկոպոսների մասին, ինչպիսիք են՝ ծննդյան տարեթվերը, ձեռնադրումները և (եթե կիրառելի է) մահը։

## Կարգավիճակ
«Զենիթ» լրատվական գործակալությունը նշում է, որ  էջը «լուռ, յուրահատուկ ծառայություն է մատուցում եկեղեցուն»։ 2018 թվականի դրությամբ կայքում գրանցված է 40․000-ից ավել կաթոլիկ հոգևորականների տվյալներ։

## Ծանոթագրություններ

## Աղբյուրներ
Օգտագործված տպագիր աղբյուրներից են Սուրբ Աթոռի հրատարակչությունները՝ «Annuario Pontificio», «Acta Apostolicae Sedis» և «Acta Sanctae Sedis»։  Օգտագործվում են նաև այն հեղինակների պատմական ուսումնասիրությունները, որոնց ազգանունները տատանվում են Անդրադեից մինչ Զունիգա։

## Արտաքին հղումներ
*
Հիլլերոդ (քաղաք)

**Հիլլերոդ** (), քաղաք Դանիայում։

## Պատմություն
Հիլլերոդ քաղաքը հիմնադրվել է վաղ միջնադարում։ Քաղաքի անունն առաջին անգամ հիշատակվել է 1552 թվականին որպես *Hylderødz,* որը կազմված է արական *Hildi* անձնանունից *և rød* ածանցից և նշանակել է «մաքրություն անտառում»։

1772-1908 թվականներին Հիլլերոդն անվանվել է Ֆրեդերիկսբորգ՝ ի պատիվ համանուն դղյակի։

1778 թվականին հիմնադրվել է առաջին քաղաքային խորհուրդը, իսկ քաղաքի զինանշանը, որի վրա պատկերված է ծաղկուն հնամյա ծառ, ստեղծվել է 1787 թվականին։

## Աշխարհագրություն
Հիլլերոդ քաղաքը գտնվում է Հյուսիսային Զելանդիայի կենտրոնում՝ Կոպենհագենից 30 կմ դեպի հյուսիս։ Քաղաքը Հիլլերոդ կոմունայի վարչական կենտրոնն է և Դանիայի Մայրաքաղաքային տարածաշրջանի գլխավոր քաղաքը։

Այստեղ է գտնվում Ֆրեդերիկսբորգ դղյակը, որը Վերածննդի դարաշրջանի ամենամեծ շինություններից մեկն է Հյուսիսային Եվրոպայում։

Դղյակը կառուցվել է Ֆրեդերիկսբորգ լճի երեք կղզիների վրա։

## Պատկերասրահ

Պատկեր:Hillerødsholm ca 1584.jpg|thumb|200px|Հիլդերոդսհոլմ, 1584 թվական
Պատկեր:Frederiksborg Slot 1814 by J.C. Dahl.jpg|thumb|200px|Ֆրեդերիկսբորգ դղյակ, 1814
Պատկեր:Hillerød Slotssø.jpg|Դղյակը և լլիճը
Պատկեր:Hillerød Politistation - Det Gamle Rådhus.jpg|Քաղաքային խորհրդի շենքը
Պատկեր:Hillerød houses.jpg|Բնակելի տներ


## Քույր քաղաքներ
*  Լովիյսա
*  Օուլաֆսֆյորդուր
*  Հորտեն
*  Ստարոգարդ Գդանսկի
*  Կարլսկրունա
*  Գոդոլլո

## Ծանոթագրություններ

Կատեգորիա:Աշխարհագրություն
Կատեգորիա:Բնակավայրեր այբբենական կարգով
Կատեգորիա:Դանիայի բնակավայրեր
Կատեգորիա:Դանիայի կոմունաներ
Կատեգորիա:Դանիայի քաղաքներ
Նվարդ Ձերոն

**Նվարդ Ձերոն-Կոշկարյան (Կոշկակարյան)**, ամերիկահայ երգչուհի, սոպրանո, առաջին ձայնագրված հայ երգչուհին։

## Կենսագրություն
Նվարդը ծնվել է Մանուկ և Հեղինե Կոշկակարյանների ընտանիքում, ծագումով Արևմտյան Հայաստանի Խարբերդ նահանգի Փարաչանջ գյուղից էր։ Սովորել է Չիկագոյի Արվեստների ինստիտուտում, ուսումը շարունակել է Ֆրանսիայում և Իտալիայում։ Երգչուհին Ամերիկայի տարբեր քաղաքներում կազմակերպել է համերգներ` ներկայացնելով հայկական ազգային երաժշտությունը, ազգային հագուստը՝ տարազներն ու մշակույթը։ Նրա նախաձեռնությամբ ստեղծվել է ԱՄՆ-ի առաջին հայկական երգախումբը։ Նվարդ Ձերոնը հանդես է եկել տարբեր երաժշտական ներկայացումներում, մասնավորապես՝ «Մոնթեսումայի դիմակը» մյուզիքլում` Մարինայի դերում։ Ամերիկահայ երգչուհին ձայնագրություններ է կատարել ԱՄՆ-ում 1919-1920 թվականների ընթացքում։ Կոնգրեսի գրադարանում նրա կատարմամբ պահպանվում են հետևյալ վեց երգերի ձայնագրությունները` «Ալեճարճար», «Մանիր, մանիր, իմ ճախարակ», «Կռունկ», «Հայկական օրորոցային», «Գնաց աշուն, եկավ գարուն», «Ջան գյուլում»։

## Դիմանկար
1912 թվականին ամերիկացի նկարիչ Ռալֆ Էլմեր Քլարկսոնը պատկերել է երգչուհուն «Նվարդ Ձերոն` Հայաստանի դուստրը» դիմանկարում, որն այժմ գտնվում է Չիկագոյի պատկերասրահում։ Նվարդը եղել է Քլարկսոնի աշակերտներից մեկը և նրա համար կեցվածք է ընդունել հագեցած կապույտ ու ոսկե հանդերձով։ Քլարկսոնը կիրառել է Վելասկեսի և Էդուարդ Մանեի՝ լույսի ու ստվերի փոխանցման ոճը։ Նվարդի դիրքը հիշեցնում է խանութի ցուցափեղկի մանեկեններին։ Դիմանկարն սկզբում կոչվել է «Նվարդ Ձերոն» և կերպավորել է արևելյան գեղագիտության մասին ընդհանուր պատկերացումները։ Սակայն 1915 թվականի Հայոց ցեղասպանությունից հետո Քլարկսոնի ստեղծած կերպարն այլ իմաստ է ձեռք բերել և ստացել երկրորդ անվանում՝ «Հայաստանի դուստրը»։ 1920-ական թվականներին երկու անվանումները միացվել են իրար։

## Ծանոթագրություններ

Կատեգորիա:Ամերիկահայ երգչուհիներ
Կատեգորիա:Բնորդուհիներ
Կատեգորիա:Սոպրանոներ
Piranha Bytes

**Piranha Bytes**, գերմանական ընկերություն, որը զբաղվում է համակարգչային խաղերի մշակմամբ։ Հիմնադրվել է 1997 թվականին Ալեքս Բրյուգգեմաննի,Շտոֆան Նոուլեմի, Միխայել Հոգենի և Թոմ Պուցկի կողմից։

## Պատմություն
2001 թվականին Piranha Bytes Software-ը թողարկում է Gothic դերային խաղի առաջին մասը, իսկ 2002 թվականին մայր ընկերությունը՝ Phenomedia AG-ն ճանաչվում է սնանկ։ Piranha Bytes-ի աշխատակիցների մի մասը գնում է խաղային իրավունքների մի քանի փաթեթ և հիմնադրում նոր ընկերություն՝ Pluto 13 GmbH։ Ընկերությունը որպես շուկայական անվանում գրանցում է Piranha Bytes և օգտագործում այն իր հետագա արտադրանքների համար։

2007 թվականին, Gothic 3 խաղի թողարկումից հետո Piranha Bytes և իր հրատարակիչ՝  JoWood-ը, դադարեցնում են համագործակցությունը, որ կպաված էր խաղաշարքի շարունակության համար եղած բանավիճության հետ։ Համաձայն ընկերությունների միջև կքնած պայմանագրի, JoWood-ը հրաժարվում էր Gothic շուկայական անվանումից, ինչպես նաև դրա հրատարակումից և մշակումից։ Այս ամենից հետո Piranha Bytes-ը պայմնագիր է կնքում Deep Silver-ի հետ։

2007 թվականին անց կացված Games Convention ցուցադրման ժամանակ, Piranha Bytes-ը հայտարարեց, որ մշակման մեջ է գնվում Project RPB աշխատանքային անունը կրող խաղը, որը թողարկվեց 2009 թվականին Risen  անունով։

2013 թվականի հունվարի 20-ին մահացավ Ալեքս Բրյուգգենմանը, Piranha Bytes և Gothic-ի հիմնադիրներից մեկը։

Gothic շարքի հեղանիկներից մեկը՝ Միխայել Հոգեն 2014 թվականին հիմնադրեց երկրորդ ստուդիան՝  Piranha Bytes Red-ը, որը զբաղվում էր նոր գիտաֆանտաստիկ խաղի մշակմամբ։

2019 թվականի մայիսի 22-ին THQ Nordic հրատարակչությունը գնեց Piranha Bytes-ը։

## Խաղային շարժիչներ
**ZenGin Engine** — խաղային շարժիչ, որը օգտագործվել է [ Gothic, Gothic II, Gothic II: Die Nacht des Raben խաղերի համար

**Genome Engine** — խաղային շարժիչ, որը օգտագործվել է Gothic (Gothic 3 և Gothic 3: Forsaken Gods), Risen (Risen, Risen 2: Dark Waters, Risen 3: Titan Lords) և  ELEX (ELEX, ELEX II) խաղերում։

## Խաղեր

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
About Damn Time

«**About Damn Time**», ամերիկացի երգչուհի և ռեփեր Լիզզոյի սինգլը, որը թողարկվել է 2022 թվականի ապրիլի 14-ին *Nice Life Recordings* և *[[Atlantic Records|Atlantic]]* լեյբլներում։ Երգը նրա «Special» չորրորդ ստուդիական ալբոմի առաջատար սինգլն է, որի թողարկումը տեղի է ունեցել 2022 թվականի հուլիսի 15-ին։ 2022 թվականի հուլիսին սինգլը հասել է ԱՄՆ-ի Billboard Hot 100 հիթ-շքերթի առաջին հորիզոնականին՝ դառնալով Լիզզոյի երկրորդ չարթոփերը «Truth Hurts» երգից հետո։

## Կոմպոզիցիա
Սինգլի կրկներգում հնչում է դաշնամուրային մոտիվ, որը ինտերպոլացված է The World's Famous Supreme Team խմբի 1984 թվականի «Hey DJ» երգի մեղեդուց։ Billboard-ից Ռանիա Անիֆտոսը նշել է, որ «About Damn Time»-ում կա «հաճելի» կրկներգ։ Stereogum-ի Ռեյչել Բրոդսկին երգը նկարագրել է որպես «ֆանկ-փոփ՝ ներծծված մեծ քանակությամբ դասական Լիզզո-իզմերով»։ Նմանապես, NME-ից Ալեքս Գալագերը երգը անվանել է «Լիզզոյի դասական տարբերակը՝ ֆանկի երանգով, որը լի է հզոր բասով, ֆլեյտայի ակնթարթորեն հիշվող մեղեդիով և թանկագին բառերով»։

## Կոմերցիոն հաջողություն
2022 թվականի ապրիլի 30-ին «About Damn Time» սինգլը Billboard Hot 100 ամերիկյան հիթ-շքերթում նշել է իր նորամուտը 50-րդ տեղում՝ 7000 թվային ներբեռնումներով և 6,5 մլն սթրիմինգով։ 2022 թվականի մայիսի 14-ին երգը բարձրացել է 19-րդ տեղ՝ դառնալով երգչուհու չորրորդ հիթը լավագույն քսանյակում։ Մեկ շաբաթ անց սինգլը բարձրացել է իններորդ տեղ՝ դառնալով կատարողի չորրորդ թրեքը ամերիկյան լավագույն տասնյակում։ 2022 թվականի հուլիսին սինգլը հասել է առաջին տեղը ԱՄՆ-ում (Billboard Hot 100)՝ դառնալով Լիզզոյի երկրորդ չարթոփերը «Truth Hurts»-ից հետո։

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Լիզզոյի սինգլներ
GSC Game World

**GSC Game World** (հայերեն` ԳՍԿ Խաղի աշխարհ), ուկրաինական համակարգչային խաղերի մշակող ընկերություն, որը հայտնի է հատկապես Կազակների և S.T.A.L.K.E.R-ի խաղերով։ Ընկերությունը հիմնադրվել է 1995 թվականին Սերգեյ Գրիգորովիչի կողմից, որը հանդիսանում է դրա ղեկավարը։ Ընկերության գտնվելու վայրը Կիևն է։ GSC Game World-ն առաջինն էր Ուկրաինայում, որը սկսեց համակարգչային խաղերի թարգմանությունը ռուսերեն։

2002 թվականին ընկերությունը դարձավ նաև հրատարակչություն՝ GSC World Publishing։

## Պատմություն
### Աշխատանքի սկիզբ
Ընկերությունը հիմնադրվել է 1995 թվականին Սերգեյ Գրիգորովիչի կողմից, ով դարձել է նրա գործադիր տնօրենը։ Ընկերության անվանումը և դրա տարբերանշանը Սերգեյը հորինել է դեռ դպրոցական տարիներին՝ 12 տարեկանում՝ 1990 թվականին։ Անունը պարունակում է հիմնադրի ազգանվան և սկզբնատառերի հապավումը՝ GSC (անգլերեն` Grigorovich Sergiy Constantinovich]]։

Ընկերությունն առաջինն էր Ուկրաինայում, ով սկսեց թարգմանել համակարգչային խաղերը ռուսերեն և ստեղծել մուլտիմեդիա հանրագիտարաններ։

## Ծանոթագրություններ

Կատեգորիա:Համակարգչային խաղեր արտադրողներ այբբենական կարգով
Hangar 13

**Hangar 13**, ամերիկյան համակարգչային խաղերի ընկերություն, հիմնադրված 2014 թվականի դեկտեմբերի 4-ին, որպես 2K-ի դուստր ընկերություն։

## Պատմություն
2014 թվականի դեկտեմբերի 4-ին 2K-ն հայտարարեց, որ հիմնադրվել է նոր ստուդիա՝ Hangar 13, որի տնօրենը դարձավ LucasArts նախկին ղեկավար Հեյդան Բլեքմանը։ Բլեքմանը հայտարարեց, որ ստոդիաին զբաղվելու է խաղային համակարգերի և անհատական համակարգիչների համար նախատեսված խաղերի մշակմամբ։

Mafia III-ը դարձավ ստուդիաի առաջին խաղը, որի մասին հայտարարվեց 2015 թվականի հուլիսի 28-ին 2K Games-ի կողմից, առաջին անգամ խաղը ցուցադրվեց 2015 թվականի օգոստոսի 5-ին։ 2K Czech-ը օգնել էր խաղի մշակման հարցում։ Mafia III-ը թողարկվեց 2016 թվականի հոկտեմբերի 7-ին Windows, PlayStation 4 և Xbox One-ի համար։ 2017 թվականին 2K Czech մտավ Hangar 13-ի կազմի մեջ։

2018 թվականի փետրվարի 15-ին տեղի ունեցավ մասային կրճատումներ։

Ստուդիան մասնակցել է  Borderlands: The Handsome Collection խաղի մշակմանը։

Hangar 13-ը հիմնականում զբաղվում է մտավոր սեփականության հիման վրա ստեղծված խաղերի վրա։

## Խաղեր

### Մասնակցությունը այլ նախագծերին

## Ծանոթագրություններ

Կատեգորիա:2014 հիմնադրված ընկերություններ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ